Boris Johnson

Boris Johnson con plen nómine Alexander Boris de Pfeffel Johnson es un politico del Conservativ Partise del Reyatu Unit. Il nascet li 19-im de junio 1964 in New York (Unit States de America.Desde li 24-im julí 2019 Boris Johnson es li prim-ministre del Reyatu Unit e inter li 23-im de julí 2019 til 7-im de julí 2022 il esset presidente del Conservativ Partise. Il esset borgomastro del cité London inter 2008 e 2016. Johnson esset un del max important adherentes por livar li Europan Union in li Plebiscite del Reyatu Unit pri li membritá in li Europan Union in li annu 2016. Pos li victorie del campanie «livar» e li resignation del prim-ministre David Cameron, Johnson si declarat quam candidate por devenir li proxim prim-ministre. Il retraet se del concurse posquam su suportator max prominent, Michael Gove, retraet su apoye e declarat su propri candidatura. Inter 2016 e 2018 Johnson esset ministre por externi aferes in li guvernament de Theresa May. 

Personal vive
Ben Johnson nascet in li Unit States de America e have anc li civitá del Unit States de America. Il esset in li Europan Scola in Bruxelles in li famosi internate por púeres Eton College in Eton. Il studiat Sciente del Antiquitá in Oxford.

Pos su studies il comensat laborar quam jurnalist e politico. Inter 1999 e 2005 Johnson esset li editor del consertiv jurnal de novas The Spectator. Johnson esset autor de quelc libres.

In li etá de 23 annus inter 1997 e 2003 il esset maritat con Allegra Mostyn-Owen. Desde li annu 1993 il es maritat con li avocate Marina Wheeler e li cuple have du filios e du filias.

Johnson es conosset por su excentric conduida. Politicalmen il es tre critical contra li Europan Union e promoe li exeada ex li Europan Union sin acorde.

Political carriera
 2001-2008 Membre del parlament del Reyatu Unit por li Conservativ Partise.
 2008-2016 Borgomastro de London.
 2015 Johnson es electet denov in li parlament del Reyatu Unit.
 2016 In marte 2016 Johnson devenit un del max important adherentes por livar li Europan Union in li Plebiscite del Reyatu Unit pri li membritá in li Europan Union in li annu 2016.
 2016-2018 Inter li 13-im de julí 2016 e li 9-im julí 2018 Johnson esset ministre de externi aferes del Reyatu Unit in li guvernament de Theresa May. Il demissionat pro li tro tendri politica de Therea May in li question del Brexit.
 2019 Boris Johnson esset electet li 23-im de julí quam presidente del Conservativ Partise e devenit li 24-im julí 2019 Boris Johnson es li prim-ministre del Reyatu Unit.
 2022 Pos un serie de scandales Boris Johnson demisset quam presidente del  Conservativ Partise li 7-im de julí 2022.

Publicationes
 Johnson’s Life of London. HarperPress, 2011, ISBN 0-00-741893-0.
 The Dream of Rome. HarperCollins, 2006, ISBN 0-00-722441-9.
 The New British Revolution. HarperCollins, 2005, ISBN 0-00-717225-7.
 Seventy-Two Virgins. HarperCollins, 2004, ISBN 0-00-7195907.
 Lend Me Your Ears. HarperCollins, 2003, ISBN 0-00-717224-9.
 Friends, Voters, Countrymen. HarperCollins, 2001, ISBN 0-00-711913-5.
 Johnson’s Column. Continuum International – Academi, ISBN 0-8264-6855-1.
 The Churchill Factor: How One Man Made History. Hodder & Stoughton General Division, 2014, ISBN 978-1-4447-8305-6.

Category:Reyatu Unit